OzLabs/hebrew-wiki-articles huggingface dataset:
אהוד חנקין

אהוד חנקין (16 באוגוסט 1942 – 7 באוקטובר 1973) היה טייס קרב בחיל האוויר הישראלי שנהרג במלחמת יום הכיפורים. בעל עיטור העוז.

==ביוגרפיה==
חנקין נולד ב-1942 במושבה קדימה. בהיותו בן עשר עברה המשפחה לנתניה. הוא למד בבית הספר היסודי ע"ש ביאליק ובבית הספר התיכון ע"ש טשרניחובסקי בעיר.

התגייס לצה"ל באוגוסט 1960. סיים קורס טיס במגמת קרב, הדריך בבית הספר לטיסה ונמנה עם הצוות האווירובטי של בית הספר לטיסה. לאחר מכן שירת בטייסת 117 בבסיס רמת דוד. 

ביומה הראשון של מלחמת ששת הימים יצאו חנקין ויגאל ינאי בזוג מטוסי מיראז' 3 לסוריה. בקרב אוויר עם מטוסי מיג-21 הפיל חנקין את אחד המטוסים. בשובו לבסיס רמת דוד חלה תקלה במנוע המיראז', וחנקין נאלץ לנטוש את המטוס. ב-8 ביוני יצאו חנקין ואבי לניר בזוג מטוסי מיראז' 3 ללוות את הטייסים רן גורן, שבתאי בן שוע ומיכאל דביר במטוסי ווטור למשימת צילום באזור המיתלה בחצי האי סיני. שני מטוסי מיג-17 מצריים טסו לכיוונם. טייסי מטוסי הווטור חזרו וחנקין ולניר תקפו את המיגים. כשחזרו לבסיס התברר להם שאחד המיגים הופל. ב-9 ביוני יצא לפטרול בשמי סוריה שבמהלכו הפיל מיג-21 נוסף.

ב-12 באוגוסט 1968 נחתו שני מטוסי מיג-17 סוריים במנחת בצת בגליל המערבי. חיל האוויר, שביקש ללמוד את המטוס, בחר בחנקין כאחד הטייסים שיטיסו את המיג. לאחר המלחמה יצא לארצות הברית עם קבוצת הטייסים הראשונה כדי לקלוט את מטוסי הפנטום. לאחר חזרתו לישראל מונה לסגן מפקד טייסת. במלחמת ההתשה השתתף בגיחות רבות לעומק מצרים.

ב-11 בנובמבר 1969 הוזנקו מטוסי מיראז' ושני מטוסי פנטום מבסיס חיל האוויר חצור, למשימת פיטרול באזור ג'בל עתקה, שם תקפו עמדת מכ"ם מצרית. באחד ממטוסי הפנטום היו הטייס חנקין והנווט רס"ן אייל אחיקר. מטוס מיג-21 של חיל האוויר המצרי יצא לקראת מטוסם ולאחר זמן קצר הפילו את המטוס המצרי. בכך היה חנקין לטייס הראשון שהפיל מיג-21 עם מטוס פנטום. אחיקר סיפר מאוחר יותר: "חנקין שיגר טיל מדויק. המיג נפגע, נדלק והחל להסתחרר למטה בפראות. הטייס נטש. למרות העובדה שהיינו מצוידים במלאי גדול של דלק ויכולנו לדלוק אחר מיגים נוספים, הורה לנו הבקר לחזור מיד הביתה."

חנקין עבר עם משפחתו לבסיס חיל האוויר לאחר שקיבל את הפיקוד על טייסת הפנטום.

במלחמת יום הכיפורים, ב-7 באוקטובר 1973, הובילו חנקין והנווט, סרן שאול לוי מבנה של מטוסי פנטום במטרה לתקוף סוללת טילים בסוריה. במהלך הטיסה גילו כי המטרה שרצו לתקוף נמצאת במקום שונה מהמתוכנן וקרובה למטוס. למרות הסכנה החליטו השניים לרדת לכיוון הסוללה כדי לתקוף. הם הפציצו את המטרה, אך עקב הירידה לגובה נמוך נפגע מטוסם מאש נ"מ של הצבא הסורי.

אהוד חנקין הובא למנוחות בבית הקברות בנתניה. השאיר אחריו אישה ושני בנים, הורים ואח.

במאי 1975 העניק הרמטכ"ל מרדכי גור לחנקין את עיטור העוז:

==הנצחה==
שמו מונצח באנדרטה בחורשה לזכר הנופלים מיישובי המועצה האזורית חוף הכרמל בעתלית, אנדרטה לנופלים בוגרי בית הספר היסודי ביאליק בנתניה, באנדרטה לנופלים במערכות ישראל באשקלון, פינת זיכרון לנופלים מבית ספר תיכון טשרניחובסקי בנתניה, אנדרטה לזכר לוחמי חיל האוויר בהר הטייסים, בית יד לבנים בנתניה, מרכז מורשת הקרב של חיל האוויר בבסיס רמת דוד, וביד לנופלים בני התנועה הקיבוצית ליד משמר העמק.

==קישורים חיצוניים==
* 

==הערות שוליים==

קטגוריה:חללי צה"ל במלחמת יום הכיפורים
קטגוריה:טייסי חיל האוויר הישראלי
קטגוריה:מעוטרי עיטור העוז במלחמת יום הכיפורים
קטגוריה:סגני-אלופים בחיל האוויר
קטגוריה:אישים הקבורים בבית הקברות הצבאי בנתניה
קטגוריה:ישראלים שנולדו ב-1942
קטגוריה:ישראלים שנפטרו ב-1973
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
Burn the House Down

Burn the House Down (בעברית: לשרוף את הבית) הוא שיר של להקת האינדי פופ האמריקאית AJR. השיר יצא לאור ב-23 במרץ 2018, מתוך מהדורת הדלוקס של אלבום האולפן השני של הלהקה, The Click.

== רקע ==
השיר נכתב על ידי והופק על ידי האחים, והוא משמש כרצועה ה-14 בגרסת הדלוקס של אלבומם השני, The Click.

לדבריה, הלהקה יצרה את השיר במטרה לשקף את עמדתה הנוכחית של הפוליטיקה האמריקאית, וכן על מנת שישמש כשיר הנושא לסרט התיעודי Super Size Me 2: Holy Chicken! של מורגן ספרלוק.<ref name="The Communicator"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה
| 70,000
|-
! קנדה (Music Canada)
| פלטינה ×3
| 240,000
|-
! ארצות הברית (RIAA)
| זהב
| 500,000
|}

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי AJR
קטגוריה:שירים באנגלית
קטגוריה:שירי פלטינה באוסטרליה
סקוט הנדרסון

סטרלינג "סקוט" הנדרסון (באנגלית: Sterling "Scoot" Henderson; נולד ב-3 בפברואר 2004) הוא כדורסלן אמריקאי המשחק בעמדת הרכז בפורטלנד טרייל בלייזרס מליגת ה-NBA.

== קריירה בתיכון ==
הנדרסון שיחק כדורסל בבית הספר התיכון קרלטון ג'יי קל במרייטה, ג'ורג'יה. כ הוא נבחר לשחקן השנה בדרג 5A לאחר שהוביל את קבוצתו לחצי גמר אליפות המדינה. הוא קלע שיא קריירה של 49 נקודות מול תיכון מילר גרוב. בתור העמיד הנדרסון ממוצעים של 32 נקודות, שבעה ריבאונדים ושישה אסיסטים למשחק, ועזר לקבוצתו להגיע לגמר אליפות המדינה. הוא זכה בתואר שחקן השנה בדרג 6A.

=== גיוס למכללה ===
הנדרסון דורג עם חמישה כוכבים בכל שלושת אתרי ספורט המכללות המובילים בארצות הברית, והיה אחד מהרכזים בדירוג הגבוה ביותר ב-2022. ב-21 במאי 2021 הוא הודיע כי הוא יצטרף לג'י ליג איגנייט מליגת הפיתוח של ה-NBA, שמטרתה היא פיתוח שחקנים צעירים כתחליף לכדורסל המכללות. הוא דחה הצעות למלגות מאובורן וג'ורג'יה.

== קריירה מקצוענית ==
ב-21 במאי 2021 חתם הנדרסון בג'י ליג איגנייט. הוא רשם 31 נקודות, שישה ריבאונדים, חמישה אסיסטים ושלוש חטיפות מול סנטה קרוז ווריורס במשחק המקצועני השני שלו בלבד.

ב-4 באוקטובר 2022 רשם הנדרסון 28 נקודות ו-9 אסיסטים בניצחון 122–115 על הקבוצה הצרפתית מטרופוליטנס 92, בה שיחק ויקטור ומבניאמה. ב-6 באוקטובר שיחק שוב עם קבוצתו מול מטרופוליטנס הצרפתית אך נפגע בברכו כתוצאה בהתנגשות עם וומבניאמה וירד מהמגרש לאחר ארבע דקות. וומבניאמה והנדרסון נחשבו אז למי שייבחרו בשתי הבחירות הראשונות בדראפט ה-NBA.

=== פורטלנד טרייל בלייזרס ===
ב-22 ביוני 2023 נבחר הנדרסון במקום השלישי בדראפט ה-NBA {{כ}}2023 על ידי פורטלנד טרייל בלייזרס.

== קישורים חיצוניים ==

== הערות שוליים ==

קטגוריה:כדורסלני ג'י ליג איגנייט
קטגוריה:כדורסלני פורטלנד טרייל בלייזרס
קטגוריה:בחירות דראפט של פורטלנד טרייל בלייזרס
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלנים אפרו-אמריקאים
קטגוריה:אמריקאים שנולדו ב-2004
Neotheater

Neotheater הוא אלבום האולפן השלישי של להקת הפופ האמריקאית AJR. האלבום יצא לאור ב-26 באפריל 2019<ref></ref> על ידי חברת התקליטים של הלהקה, AJR Productions. האלבום כולו נכתב הופק על ידי הלהקה.

== רקע והוצאה ==
12 רצועות האלבום תוארו כ-"סיפור בו הלהקה משלימה עם ההשלכות המגיעות עם ההתבגרות, כאשר הם בשנות ה-20 לחייהם". עוד נכתב בתיאור האלבום, "המוזיקה התוססת והמרוממת ניצבת לצד נרטיבים מילוליים אפלים יותר הנוגעים בחרדה, תמימות ורדיפת צדק".<ref></ref>

מתוך האלבום יצאו שני סינגלים רשמיים ושני סינגלים שיווקיים. ב-29 בינואר 2019 פרסמה הלהקה את הסינגל המוביל, "". ב-12 במרץ 2019 פורסם הסינגל השיווקי הראשון, "Birthday Party", וב-5 באפריל 2019 פורסם הסינגל השיווקי השני, "Dear Winter", שיצא מחדש ב-19 באוגוסט 2019 כסינגל הרשמי השני. ב-25 באוקטובר 2019 פרסמה הלהקה את "Dear Winter 2.0", גרסה חלופית של השיר המקורי עם הפקה שונה.

== ביקורות והצלחה מסחרית ==

האלבום זכה לביקורות חיוביות עד מעורבות. ברולינג סטון קיבל האלבום דירוג של שלושה כוכבים מתוך חמישה,<ref name="rs"/> בעוד שב-AllMusic דורג בארבעה כוכבים מתוך חמישה, ותואר כ"לא פחות ממרענן".<ref name="allmusic"/>

Neotheater הגיע למקום השמיני בבילבורד 200 האמריקאי, עם סך מכירות של 32,000 עותקים (מתוכם 22,000 עותקים טהורים). זהו האלבום המצליח ביותר של הלהקה במצעד, והראשון שנכנס לעשירייה הראשונה.<ref name="BB200"></ref>

== רשימת רצועות ==

=== הערות ===
* "Birthday Party" מכיל סימפול לשיר "In Heaven", שנכתב על ידי פיטר אייברס ודייוויד לינץ' ובוצע על ידי לורל ניר בסרט "ראש מחק" משנת 1977.<ref></ref>
* לראיין מט מיוחסת כתיבת שניים מהשירים באלבום בעצמו, אחד מהם הוא "Dear Winter".<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2019
קטגוריה:אלבומי AJR
קטגוריה:אלבומים באנגלית
I Won't

I Won't הוא שיר של להקת הפופ האמריקאית AJR. השיר יצא לאור ב-29 ביולי 2022 כסינגל המוביל מתוך אלבום האולפן החמישי העתידי של הלהקה.

== רקע וכתיבה ==
השיר נכתב והופק על ידי האחים. ראיין מט הסביר על כוונת השיר, "ניסינו להמחיש את מה שאנחנו מרגישים לגבי העולם. [...] המסר הוא להישאר עצמך. עם זאת, אנחנו יודעים שזה הרבה יותר קל לומר מאשר לעשות".<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הרשמי פורסם ב-29 ביולי 2022, לצד השיר עצמו. נכון לאוקטובר 2022 עומד מונה הצפיות של הקליפ על למעלה מ-3.7 מיליון צפיות.

== הופעות חיות ==
ב-28 ביולי ביצעה הלהקה את השיר ב-The Tonight Show.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי AJR
קטגוריה:שירים באנגלית
יחסי איטליה–כווית

יחסי איטליה–כווית הם היחסים הבילטרליים בין איטליה לכווית.

== סקירה כללית ==
שתי המדינות כוננו יחסים דיפלומטיים בשנת 1961, ובשנת 2021 חגגו שתי המדינות 60 שנות הכרה רשמית עם סדרה של קונצרטים מוזיקליים, אמנות ותערוכות אדריכלות המתארות את שיתוף הפעולה ההדדי של שתי המדינות.

== נציגויות דיפלומטיות ==
* איטליה מחזיקה בכווית שגרירות בכווית סיטי.
* כווית מחזיקה באיטליה שגרירות ברומא.

==קישורים חיצוניים==

== הערות שוליים ==
יחסי איטליה–עומאן

יחסי איטליה–עומאן הם היחסים הבילטרליים בין איטליה לעומאן.

== סקירה כללית ==
איטליה היא שותפת הסחר השנייה של עומאן ב אחרי גרמניה, ועיקר היצוא שלה כולל מכונות תעשייתיות. באוקטובר 2021 שייח' חליפה אלהרתי, תת-שר החוץ לעניינים דיפלומטיים של עומאן קיים מושב של שיחות פוליטיות במסקט עם מנליו די סטפנו, סגן שר החוץ ושיתוף הפעולה הבינלאומי האיטלקי. שני הצדדים סקרו היבטים של שיתוף פעולה דו-צדדי בתחומים כלכליים, מדעיים ותרבותיים ודרכים להגברת שיתוף הפעולה בכל התחומים. במאי 2022 ג'מאל חסן אל-מוסאווי, מזכ"ל המוזיאון הלאומי של עומאן, קיבל את כוכב איטליה, העיטור האזרחי הגבוה ביותר במדינה.

== נציגויות דיפלומטיות ==
* איטליה מחזיקה בעומאן שגרירות במסקט.
* עומאן מחזיקה באיטליה שגרירות ברומא.

==קישורים חיצוניים==

== הערות שוליים ==
יחסי איטליה–וייטנאם

נשיא וייטנאם [[טרואונג טאן סאנג (מימין) נפגש עם מקבילו האיטלקי סרג'ו מטרלה בהאנוי, 2015]]
יחסי איטליה–וייטנאם הם יחסי החוץ בין איטליה לווייטנאם. היחסים נחשבים לחזקים וידידותיים יחסית.

== היסטוריה ==
במהלך מלחמת וייטנאם, איטליה הכירה בדרום וייטנאם רק מכיוון שהיא חברה למערב. אף על פי כן, ב-1966, שגריר איטליה בסייגון, ג'ובאני ד'אורלנדי, שיתף פעולה עם הדיפלומט הפולני יאנוש לבנדובסקי מפולין הקומוניסטית ששמרה על קשר ידידותי עם צפון וייטנאם כדי לשכנע את המדינות להגיע לשלום מוחלט ולסיים את מלחמת וייטנאם.<ref></ref> מבצע ציפורני חתול נחשב לאחת ההזדמנויות הטובות ביותר לסיים את המלחמה, אולם בשל המתיחות הגוברת בין ארצות הברית לצפון וייטנאם, שהובילה להחלטה שלאחר מכן להפציץ את צפון וייטנאם על ידי הנשיא לינדון ג'ונסון, הוא לא הצליח להתממש.<ref></ref><ref></ref>

איטליה ווייטנאם כוננו לבסוף יחסים ב-1973.

== יחסים מודרניים ==
מאז תום המלחמה הקרה, יחסי איטליה–וייטנאם עדים לתחייה מחודשת. במהלך תקופה זו, שתי המדינות פיתחו קשרים הדוקים ושיתוף פעולה. איטליה תמכה באופן פעיל בשיתוף פעולה רב יותר בין וייטנאם לאיחוד האירופי ובנורמליזציה של היחסים בין וייטנאם למוסדות פיננסיים, מסחריים ומוניטאריים בינלאומיים.<ref></ref> הסחר הדו-כיווני בין וייטנאם לאיטליה הגיע ל-4.3 מיליארד דולר ב-2015. שתי המדינות שואפות ל-5 מיליארד דולר בשנה.<ref></ref>

בשנת 2005, וייטנאם רצתה לפתח יחסים רב-צדדיים עם איטליה בהתאם למצב הנוכחי בעולם ובאזור, הנשיא טראן דוק לואונג הבטיח לבקר את נשיא הבית העליון האיטלקי פרדיננדו קאסיני במהלך ביקורו בהאנוי.<ref></ref>

סנדרה סקליוטי, מנהלת המרכז ללימודי וייטנאם בטורינו שבאיטליה, אמרה כי "וייטנאם ואיטליה נהנות מהתקופה התוססת ביותר ביחסים ביניהן, על פני פוליטיקה, כלכלה, חילופי תרבות ושיתוף פעולה ביטחוני".<ref></ref>

== נציגויות דיפלומטיות ==
* איטליה מחזיקה בווייטנאם שגרירות בהאנוי.
* וייטנאם מחזיקה באיטליה שגרירות ברומא.

== קישורים חיצוניים ==

== הערות שוליים ==
יחסי גבון–מקסיקו

יחסי גבון–מקסיקו הם היחסים הבילטרליים שבין הרפובליקה הגבונית לבין המדינות המקסיקניות המאוחדות.

== היסטוריה ==
ראשית היחסים בין שתי המדינות היא בתקופת הסחר בעבדים שהחל בכיבוש הספרדי של האימפריה האצטקית ובקולוניאליזם בין 1519 ל-1810. גספר יאנגה (Gaspar Yanga), מנהיג עבדים שהוביל מושבת עבדים שברחו מבעליהם היה במקור מגבון, נתפס ונמכר לעבדות במקסיקו. הוא ניהל מושבת עבדים (מארונים) בהרי וראקרוס בתקופה הראשונה של השלטון הקולוניאלי הספרדי. יאנגה ידוע בזכות ההתנגדות המוצלחת להתקפה הספרדית על המושבה ב-1609, והמארונים המשיכו בפשיטות שלהם על היישובים הספרדיים. לבסוף, ב-1618 הגיע יאנגה להסכם עם הממשלה הקולוניאלית בדבר שלטון עצמי של המושבה.

גבון ומקסיקו כוננו יחסים דיפלומטיים רשמיים במרץ 1976. הקשרים התפתחו בעיקר בפורומים בינלאומיים. במרץ 2002, נשיא גבון, עומר בונגו, ביקר במונטריי שבמקסיקו, כדי להשתתף בפורום הבינלאומי "קונצנזוס מונטריי" לצד נשיא מקסיקו דאז, ויסנטה פוקס.

בנובמבר 2010 שלחה ממשלת גבון משלחת בת 20 נציגים לוועידות האומות המאוחדות לשינוי אקלים שהתרחשה בקנקון. ב-2011, ממשלת מקסיקו שלחה דרך המכון הלאומי לאנתרופולוגיה ולהיסטוריה 500 ספרים ל-Escuela Normal Superior (בית הספר ללימודים גבוהים) בליברוויל כדי לשפר את הידע אודות מקסיקו בגבון.

== ייצוג דיפלומטי ==
*גבון מיוצגת במקסיקו על ידי השגרירות שלה בוושינגטון די.סי, ארצות הברית.
*מקסיקו מיוצגת בגבון על ידי השגרירות שלה באבוג'ה, ניגריה.

==קישורים חיצוניים==

== הערות שוליים ==
יחסי איטליה–בנגלדש

שגרירות בנגלדש ברומא
יחסי איטליה–בנגלדש הם יחסי החוץ בין בנגלדש לאיטליה.

== היסטוריה ==
איטליה כוננה יחסים רשמיים עם בנגלדש ב-1972. ב-1974, איטליה הייתה אחת המדינות שנתנו חסות לכניסתה של בנגלדש לאו"ם.<ref></ref> בשנת 2014 ביקרה ראש ממשלת בנגלדש, הסינה ואזד, ביקור רשמי באיטליה.<ref></ref>

== שיתוף פעולה חינוכי וטכנולוגי ==
בשנת 2000 נחתם הסכם על "שיתוף פעולה מדעי וטכנולוגי" בין בנגלדש לאיטליה. בהתאם להסכם, שתי המדינות מחליפות מדענים, חוקרים וטכנאים וכן מעניקות מענקי לימודים. איטליה מארחת בממוצע 25 חוקרים בנגלדשים מדי שנה כדי ללמוד במרכז הבינלאומי של עבדוס סלאם לפיזיקה תאורטית.<ref></ref>

== יחסים כלכליים ==
בנגלדש ואיטליה הקימו את "לשכת המסחר והתעשייה של איטליה-בנגלדש (IBCCI)" כדי להגביר את היחסים הכלכליים הדו-צדדיים. בין 2000 ל-2006, הסחר הדו-צדדי בין שתי המדינות גדל ביותר מ-200%.<ref></ref> נכון לשנת 2012, הסכום הכולל של הסחר הדו-צדדי עמד על 1.286 מיליארד דולר, מתוכם היצוא של בנגלדש לאיטליה מהווה 1.036 מיליארד דולר. פריטי הייצוא העיקריים של בנגלדש לאיטליה כוללים מזון קפוא, מוצרים חקלאיים, תה, עור, יוטה גולמית, מוצרי יוטה, סריגים, בגדים ארוגים וכו'. פריטי הייצוא העיקריים של איטליה לבנגלדש כוללים מכונות, מוצרים אלקטרוניים, כלי רכב, מטוסים, כלי שיט וציוד הובלה נלווה.<ref></ref>

== פזורה בנגלדשית באיטליה ==
נכון לשנת 2016, חיו באיטליה 142,000 בנגלדשים.<ref name="annual"></ref>

== נציגויות דיפלומטיות ==
* בנגלדש מחזיקה באיטליה שגרירות ברומא.
* איטליה מחזיקה בבנגלדש שגרירות בדאקה.

== קישורים חיצוניים ==

== הערות שוליים ==
לס קורטס (מחוז)

לס קורטס (הגייה קטלאנית: [ləs ˈkoɾts]) הוא אחד מעשרת מחוזות ברצלונה, ספרד מאז 1984. המחוז נקרא גם מחוז מס' 4. הוא נוצר בשנת 1897 מתוך שתי עיריות לשעבר: לס קורטס דה סאריה וחלקים מסוימים של סאריה (שאריתם הפך למחוז הנוכחי של סאריה-סאנט ג'רבאזי). היו בו 82,588 תושבים במפקד האוכלוסין של 2005, מה שהופך אותו למחוז הפחות מאוכלס בעיר.

הוא ממוקם בחלק המערבי של העיר, ליד שלושה מחוזות נוספים של ברצלונה: סאריה-סאנט ג'רבאזי, אישמפלה וסאנטס-מונז'ואיק, ושתי עיריות של אזור המטרופולין של ברצלונה: הוספיטלט דה לוברגאט ואספלוגס דה לוברגאט.

==אטימולוגיה==
השם לא נגזר מחצרות או בתי משפט (courts), אלא התפתח מהמילה הלטינית, cohortes, שפירושה "בתים כפריים", כהתייחסות למאסיה ולווילות הרומיות המקומיות שעמדו שם לפני תחילת תהליך העיור של האזור במאה ה-20.

==שכונות==
מחוז לס קורטס מחולק לשכונות הבאות:
* לס קורטס (Les Corts)
* פדראלבס (Pedralbes)
* לה מטרניטט אי סאנט רמון (La Maternitat i Sant Ramon)

==ראו גם==
* תכנון עירוני של ברצלונה

==קישורים חיצוניים==

* 

==הערות שוליים==

קטגוריה:ברצלונה: מחוזות
יחסי טורקיה–לאוס

יחסי טורקיה–לאוס הם היחסים הדו-צדדיים בין לאוס לטורקיה. יחסים דיפלומטיים ברמת הנציגות כוננו ב-1947 ולאחר מכן הועלו לדרגת שגרירות ב-1958. עם זאת, רק ב-27 בדצמבר 2017 הקימה טורקיה שגרירות תושבת בבירת לאוס, ויינטיאן.<ref></ref>

== יחסים דיפלומטיים ==
היחסים הדיפלומטיים בין טורקיה ללאוס נעשו מתוחים<ref name="auto">Robinson, Julian, Jeanne Guillemin, and Matthew Meselson. "Yellow Rain: The Story Collapses," Foreign Policy, No. 68, Fall 1987, pp. 100-17.</ref> בתחילת שנות ה-80 בעקבות האשמה של ארצות הברית כי לאוס השתמשה בנשק כימי – גשם צהוב<ref name="auto" /> – נגד כפרי המונג. היחסים התחממו כאשר אנשי המדע של ארצות הברית בבנגקוק לא הצליחו<ref name="auto" /> להציג ראיות כלשהן שתומכות בטענה זו.

בעקבות השיפור ביחסים הבילטרליים, טורקיה הקימה קשרי סיוע כלכליים משמעותיים עם לאוס.<ref>Evans, Grant. "Planning Problems in Peripheral Socialism: The Case of Laos." pp. 84-130 in Joseph Zasloff and Leonard Unger (eds.), Laos: Beyond the Revolution. New York: St. Martin's Press, 1991.</ref> בשולחן העגול של לאוס לשנת 1992 לסיוע והבטחות דו-צדדיות, התחייבה טורקיה<ref name="auto1">Radetzki, Marcus. "From Communism to Capitalism in Laos: The Legal Dimension," Asian Survey, 34, No. 9, September 1994, pp. 799-806.</ref> – יחד עם אוסטרליה ויפן – 135 מיליון דולר<ref name="auto1" /> לשמונה פרויקטים שונים כולל גשר הידידות<ref name="auto1" /> מעל נהר המקונג בנונג קאי. הגשר נפתח באפריל 1994.<ref name="auto2">Brown, MacAlister. "Laos: Bottoming Out," Current History, 82, No. 483, April 1998, pp. 154-57, 180-82.</ref>

בנוסף להתחייבות של 4.5 מיליון דולר לסיוע כלכלי בשנת 1992, טורקיה מארחת יותר מ-100 סטודנטים באוניברסיטאות לאוסיות.

== יחסים כלכליים ==
* נפח הסחר בין שתי המדינות היה 2.88 מיליון דולר בשנת 2015 (יצוא/יבוא טורקי: 1.44/1.48 מיליון דולר).<ref></ref>

== נציגויות דיפלומטיות ==
* טורקיה מחזיקה בלאוס שגרירות בוויינטיאן.
* לאוס מיוצגת בטורקיה באמצעות שגרירותה בווינה, אוסטריה.

== הערות שוליים ==
יחסי איטליה–נפאל

[[נשיא איטליה ג'וזפה סרגט (מימין) נפגש עם מהינדרה, מלך נפאל, 1967]]
יחסי איטליה–נפאל הם יחסי החוץ בין נפאל לאיטליה.

== היסטוריה ==
היחסים בין המדינות כוננו רשמית ב-31 באוגוסט 1959.<ref name="חוץ"></ref> נפאל החזיקה שגרירות ברומא מ-1961 עד 1967. איטליה גם החזיקה שגרירות בקטמנדו מ-1971 עד 1997.

שר המדינה האיטלקי לענייני חוץ ושיתוף פעולה בינלאומי, מר בנדטו דלה וודובה ביקר בנפאל באוקטובר 2014.

== שיתוף פעולה בפיתוח ==
איטליה הרחיבה את שיתוף הפעולה הפיתוח לנפאל במישרין או בעקיפין, במיוחד לאחר הופעת הדמוקרטיה במדינה ב-1990. ממשלת איטליה הושיטה תמיכה לקורבנות בעקבות רעידת האדמה ההרסנית של נפאל ב-25 באפריל 2015 באמצעות הסוכנות האיטלקית לשיתוף פעולה בשיתוף עם סוכנויות שונות של האו"ם. נפאל מעריכה את האינטרס של איטליה לתרום למאמצי השיקום, במיוחד בתחום השיקום של מורשת תרבותית, ארכיטקטונית ומונומנטים היסטוריים.

== יחסי סחר ==
בהתחשב בפוטנציאל הסחר הדו-צדדי, נפח הסחר הנוכחי נשאר ברמה מתונה. נפאל מייצאת קפה, תה, תבלינים, מוצרי עור, מוצרי עץ, מוצרי נייר ונייר, סיבי טקסטיל צמחיים, בין היתר, ומייבאת בשר, מוצרים ממקור מן החי, תמציות ירקות, קמח ועוד.

==קישורים חיצוניים==

== הערות שוליים ==
משפחת אברג'יל

משפחת אברג'יל היא משפחת פשע ישראלית, המנהלת ארגון שהוא חלק מהפשע המאורגן בישראל. בראש הקבוצה עמד יעקב אברג'יל עד מותו בשנת 2002, והיא מתנהלת כיום בחסות יצחק (איציק) אברג'יל, אחיו מאיר אברג'יל ואברהם (איבי) אברג'יל. פעילותם הבלתי חוקית כוללת סחר בסמים בישראל ובארצות הברית, רצח, סחיטה, מעילה, הלבנת הון, שליטה בבתי קזינו בלתי חוקיים ופשעים אחרים. ב-2006 נחשב אברג'יל לאחד מששת תאי הפשע המאורגן הגדולים בישראל, ולאחד מ-40 יבואני הסמים הגדולים בעולם לארצות הברית.

לפי העיתון הבריטי הגארדיאן, ב-2013 הייתה משפחת אברג'יל אחד מקרטלי הסמים הגדולים בעולם, בין היתר בזכות פרשיית המעילה בבנק למסחר.

== היסטוריה ==
=== ההורים ===
הורי המשפחה הם עולים ממרוקו - שלום, אלכוהוליסט שחי מקצבת נכות, וג'וג'ו, שעבדה במשק בית. בני המשפחה הם מאיר, יעיש, יעקב, אברהם ואלי. הצעיר מבניהם הוא העבריין יצחק אברג'יל.

=== יעקב ===
יעקב נרצח בסכסוך עבריינים. ב-22 ביוני 2002 הוא נרצח בהיותו אב לחמישה וסב לשניים. הוא נורה מתחת לביתו לעיני ילדיו. הוא הגיע סמוך לחצות, יחד עם אשתו ושני ילדיו, בני 13 ו-3, לביתם ברחוב דוד כוכבי ברחובות. אברג'יל הרים את בנו הפעוט בידיו ויצא מהמכונית, בעוד אשתו ובנו הבכור יוצאים מהצד השני שלה. לפתע הגיח רעול פנים ממכונית שעצרה בסמוך וירה בו מספר כדורים בפלג גופו העליון. בנו בן השלוש שהיה בזרועותיו, לא נפצע מהירי. אשתו של אברג'יל הספיקה לראות את החשוד נמלט ברכב שהמתין לו. אברג'יל נפצע קשה מאוד, הועבר לקבלת טיפול רפואי בבית החולים קפלן, ולאחר שלוש שעות מת מפצעיו.

=== מאיר ===
מאיר אברג'יל, 12 בינואר 2011
מאיר נחשב ל"מוח" שמאחורי משפחת הפשע. הוא נשוי לרינת ומתגורר עם משפחתו בכפר טרומן. במאי 2015 נעצר מאיר אברג'יל עם עוד 43 אחרים במסגרת פרשיית 512. הוא שוחרר למעצר בית ב-2016, כשקרס התיק, וביוני 2018 חתם על הסדר טיעון עם הפרקליטות, שבמסגרתו ירצה חמש שנות מאסר – בקיזוז התקופה שבה כבר ישב במעצר עד ששוחרר למעצר הבית – בתמורה להודאתו בעבירות של קשירת קשר לפשע, עבירה של ביצוע עסקה אחרת בסמים במסגרת ארגון פשיעה, ועבירה של עשיית פעולה ברכוש אסור במסגרת ארגון פשיעה.

=== יצחק ===

יצחק אברג'יל (במרכז), בליווי שוטרים ישראליים ב[[נמל התעופה בן-גוריון, 12 בינואר 2011]]
יצחק אברג'יל (נולד ב-1969) נחשב לאחד מראשי הפשע המאורגן בישראל, אברג'יל הורשע בעבירות רצח ניסיון רצח וניהול ארגון פשע.

=== אברהם ===
אברהם אברג'יל כלוא באשמת סמים וניסיונות רצח.

==נכסים==
עדות מ-2004 על עוצמת משפחת אברג'יל הייתה רשימת נכסים השייכת לארגון אברג'יל, שגובשה על ידי משטרת ישראל. היא כוללת 37 חברות, 48 דירות ו-56 כלי רכב (שחלקם הגדול מכוניות פאר וכלי שיט).

== קישורים חיצוניים ==

* 

== הערות שוליים ==

קטגוריה:ישראל: פשע מאורגן
קטגוריה:תל אביב-יפו: ארגונים
קטגוריה:בלגיה: פשע מאורגן
קטגוריה:ארצות הברית: פשע מאורגן
יחסי טורקיה–נפאל

יחסי טורקיה–נפאל הם יחסי החוץ בין נפאל לטורקיה. יחסים דיפלומטיים דו-צדדיים כוננו ב-1962.

== יחסים דיפלומטיים ==
בהיותה מדינה ללא חוף, נפאל הייתה תלויה<ref name="auto">Koirala, Niranjan. "Nepal in 1989: A Very Difficult Year," Asian Survey, 30, No. 2, February 1990, pp. 136-43.</ref> בהודו עבור מתקני סחר ומעבר בינלאומיים. בסדרה של הסכמים ב-1950, 1965 ו-1978, הכירה הודו<ref name="auto" /> בזכותה של נפאל להשתמש במתקני מעבר הודים, ללא מכס, לסחר בינלאומי בתמורה למונופול הודי על מכירת נשק לנפאל.<ref name="auto" />

הודו, כנקמה על רכישת נשק נפאלית מסין בשנת 1988, נקמה<ref name="auto" /> בכך ששללה את השימוש בנפאל במתקני מעבר. ההשלכות הכלכליות לאסון<ref name="auto" /> על נפאל התבטאו כמחסור בדלק, מלח, מזון וחפצים חיוניים אחרים. טורקיה הזרימה סיוע כלכלי של 2 מיליארד דולר מדי שנה בתגובה למשבר ההומניטרי המתגלגל בנפאל.<ref name="auto1">"Nepal in 1990: End of an Era," Asian Survey, 31, No. 2, February 1991, pp. 134-39.</ref>

חלקית כתוצאה מהגברת המגעים הדיפלומטיים בעקבות המצור הכלכלי, התגברו המגעים של נפאל עם טורקיה בסוף שנות ה-80. מספר אזרחים נפאלים עבדו בטורקיה והעברות כספים מאזרחים נפאלים היו מקור למטבע קשה נחוץ<ref name="auto1" /> יחד עם טורקיה, נפאל הייתה אחת המדינות הראשונות בדרום אסיה שגינתה את התוקפנות וההשתלטות של עיראק על כווית באוגוסט 1990. טורקיה הייתה גם מקור חשוב לסיוע בפיתוח לנפאל.<ref>Rose, Leo E. Nepal: Strategy for Survival. Berkeley: University of Berkeley Press, 1991.</ref>

== יחסים כלכליים ==
* נפח הסחר בין שתי המדינות היה 82.9 מיליון דולר בשנת 2019 (יצוא/יבוא טורקי: 56.1/26.8 מיליון דולר).<ref></ref>

== נציגויות דיפלומטיות ==
* טורקיה מיוצגת בנפאל באמצעות שגרירותה בניו דלהי, הודו.
* נפאל מיוצגת בטורקיה באמצעות שגרירותה באסלאמאבאד, פקיסטן.<ref></ref>

== הערות שוליים ==
סינרומן

סינרומן – רומן שלם בתמונות היה שבועון ישראלי שפרסם קומיקס מצולם ויצא לאור בשנים 1971–1978.

== היסטוריה ==
סיפור הקומיקס המצולם "אהבה אסורה" בעיתון סינרומן, 1972
"סינורמן" החל לצאת לאור בשנת 1971<ref></ref> בימי שישי בתדירות דו שבועית עד שבפברואר 1972 הפך לשבועון<ref name=":0">עיתון העולם הזה, גיליון 1799, עמ' 37, 23 בפברואר 1987 ([https://thisworld.online/1972/1799/gallery בארכיון])</ref>. העיתון הכיל כשישים עמודים של קומיקס מצולם בשחור-לבן<ref></ref> כשאליהם נוסף פוסטר צבעוני<ref name=":0" />. העיתון המשיך לצאת עד שנת 1978 כשתחתיו יצאו מעל לכ-400 גיליונות<ref></ref>.

== הערות שוליים ==

קטגוריה:ישראל: שבועונים
רואוסקה

רוּאוֹסְקָה ("שוט") היא להקת אינדסטריאל מטאל פינית מהעיר יובה. ללהקה 5 אלבומי סטודיו.

==היסטוריה==
רואוסקה נוסדה בשנת 2002 על ידי פטריק מננדר, מיקה קאמפי, קאי אהוונראנטה, אנסי אאובינן וסאמי קארפינן, חלק מחברי להקת הרוק הקומדי "Natsipaska" ("Nazishit"), והוציאו את אלבום הבכורה שלהם, "Kuori", באותה שנה.

שנה לאחר מכן, הוציאו את האלבום "Riisu".

ב-2005, הוציאה הלהקה את אלבומם השלישי "Radium". אלבום זה זכה להצלחה רבה משני האלבומים הראשונים. עבור אלבומם הרביעי, "Amortem", שיצא בשנת 2006, חתמה הלהקה לחברת התקליטים EMI. "Amortem" הגיע למקום השישי במצעד הפיני והחזיק בעמדה הזו כמעט עשרה שבועות.

בשנת 2008 הוציאה הלהקה את האלבום "Rabies" ושנה לאחר מכן יצאה להפסקה עד להודעה חדשה.

בשנת 2020 הוציאה הלהקה את הסינגל "Runno", וב-2022 את הסינגלים "Kade" ו-"Silti Syntinen", ובכך שברה שתיקה של כמעט 13 שנה.

==חברי הלהקה==
===חברים נוכחיים===
* פטריק מננדר – שירה
* מיקה קאמפי – בס, קולות רקע
* טמו קארפינן – תופים
* אנסי אאובינן – גיטרה, קולות רקע

===חברים לשעבר===
* סאמי קארפינן – תופים
* קאי אהוונראנטה – גיטרה, קולות רקע
* טימו לאטיקאיינן – תופים, כלי הקשה

==דיסקוגרפיה==
===אלבומים===
* Kuori (2002)
* Riisu (2003)
* Radium (2005)
* Amortem (2006)
* Rabies (2008)

===סינגלים===
* Aurinko ei Nouse (2002)
* Darmstadt (2003)
* Veriura (2004)
* Tuonen Viemää (2005)
* Mies yli Laidan (2006)
* Pure minua (2006)
* Alasin (2006)
* Pirunkieli (2007)
* Helvettiin Jäätynyt (2008)
* Lihaa Vasten Lihaa (2008)
* Ei Koskaan (2008)
* Runno (2021)
* Kade (2022)
* Silti Syntinen (2022)

==קישורים חיצוניים==

* 

קטגוריה:להקות פיניות
מלאווי איירליינס

מלאווי איירליינס (באנגלית: Malawi Airlines; נקראה Malawian Airlines עד 2016) היא חברת התעופה הלאומית של מלאווי שהמטה שלה בלילונגווה והבסיס המרכזי שלה בנמל התעופה הבינלאומי לילונגווה שבמלאווי. החברה נוסדה ב-2013 אחרי פירוקה של אייר מלאווי, חברת התעופה הלאומית הקודמת של מלאווי. אתיופיאן איירליינס, חברת התעופה הלאומית של אתיופיה מנהלת את החברה תחת חוזה ומחזיקה ב-49% מהבעלות עליה.

ב-25 במרץ 2021, מועצת המנהלים של החברה העבירה החלטה בדבר פירוק החברה עקב חובות כבדים וחדלות פירעון. עם זאת, ב-5 במאי אותה שנה החליטה ממשלת מלאווי להזרים כספים לחברה כדי למנוע את פירוקה. ב-2022 הודיעה החברה לראשונה על רווח שנתי ראשון בסך 4 מיליון דולר.

== היסטוריה ==
מלאווי איירליינס הוקמה ביולי 2013, אחרי פירוקה של אייר מלאווי, ששימשה עד אז חברת התעופה הלאומית של המדינה במשך 49 שנים. כמו כן נחתמה עסקה עם אתיופיאן איירליינס כך שהיא תחזיק ב-49% ממניות החברה החדשה.

החברה החלה בפעילות ב-31 בינואר 2014, עם קו פנימי בין לילונגווה לבלנטייר באמצעות מטוסי בומברדייה Q400 שלהם 67 מקומות. ב-3 בפברואר 2014 נפתח קו בינלאומי ראשון להארארה, בירת זימבבואה, ב-17 בפברואר נפתחו טיסות גם ליוהנסבורג וב-18 בפברואר החלו טיסות גם לדאר א-סלאם, בירת טנזניה.

נכון לאוקטובר 2022, החברה מחזיקה בשני מטוסים, אחד מדגם בואינג 700–737 והשני בומברדייה Q400.

== בעלות ==
ממשלת מלאווי מחזיקה ב-51% מהשליטה בחברה, ואילו אתיופיאן איירליינס מחזיקה ב-49% הנותרים. הממשלה תכננה למכור 31% מהאחזקות שלה למשקיעים פרטיים בשווי 6 מיליון דולר, אולם הדבר תלוי ברווחיות החברה.

== יעדים ==
{| class="wikitable"
|-
!מדינה
!עיר
!נמל תעופה
!התחלה
!סיום
!מקור
|-
|קניה
|ניירובי
|נמל התעופה הבין-לאומי ג'ומו קניאטה
|29 במרץ 2017
|–
|
|-
|מלאווי
|בלנטייר
|נמל התעופה הבינלאומי צ'ילקה
|31 בינואר 2014
|–
|
|-
|דרום אפריקה
|יוהנסבורג
|נמל התעופה הבין-לאומי או. אר. טאמבו
|17 בפברואר 2014
|–
|
|-
|טנזניה
|דאר א-סאלם
|נמל התעופה הבין-לאומי ג'וליוס נייררה
|18 בפברואר 2014
|–
|
|-
|זמביה
|לוסקה
|נמל התעופה קנת קאונדה
|17 בפברואר 2014
|–
|
|-
|זימבבואה
|הארארה
|נמל התעופה הבינלאומי הארארה
|3 בפברואר 2014
|–
|
|}

==קישורים חיצוניים==

* 

== הערות שוליים ==

קטגוריה:מלאווי
קטגוריה:חברות תעופה לאומיות
קטגוריה:אתיופיאן איירליינס
יחסי הונגריה – ערב הסעודית

יחסי הונגריה–ערב הסעודית הם היחסים הדיפלומטיים בין הונגריה לערב הסעודית.

== סקירה כללית ==
שתי המדינות כוננו יחסים דיפלומטיים ב-4 באפריל 1995. בינואר 2020 נפגשו שרי החוץ של שתי המדינות בבודפשט לציון 25 שנה לכינון היחסים בין המדינות. שר החוץ ההונגרי פיטר סייארטו אמר במסיבת עיתונאים שהוא דן בקשרים דו-צדדיים עם עאדל אחמד אל-ג'ובייר והם זיהו תחומים שבהם הונגריה וסעודיה חלקו עמדות משותפות. תחומים אלו כוללים הגירה ומלחמה בטרור, אמר סייארטו, והוסיף כי עמדתה הנחרצת של הונגריה היא שיש למנוע את הופעתה של מדינה גרעינית חדשה. בכל הנוגע להגירה, הוא הדגיש את הצורך במתן סיוע הומניטרי כדי לחסל את הסיבות השורשיות שלה ודן עם הצד הסעודי באפשרות של פרויקטי סיוע משותפים. סייארטו אמר שהם בחנו את האפשרות של שיתוף פעולה בפיתוח תשתיות במגזר ניהול המים של ערב הסעודית. הוא ציין עוד את קו האשראי של 600 מיליון אירו שפתח בנק Exim של הונגריה כדי לקדם שיתוף פעולה כלכלי דו-צדדי. השר הסעודי הדגיש סיכויים לשיתוף פעולה מועיל הדדי בתחומי המדע והחינוך.

== נציגויות דיפלומטיות ==
* הונגריה מחזיקה בערב הסעודית שגרירות בריאד.
* ערב הסעודית מחזיקה בהונגריה שגרירות בבודפשט.

== הערות שוליים ==
מאיק קוצאר

מאיק-קאלב קוצאר (באסטונית: Maik-Kalev Kotsar; נולד ב-22 בדצמבר 1996) הוא כדורסלן אסטוני המשחק בעמדת הסנטר בסאסקי בסקוניה מליגת העל הספרדית והיורוליג. בנוסף, הוא משחק בנבחרת אסטוניה בכדורסל ובנבחרת אסטוניה בכדורסל 3x3.

== קריירת מכללות ==
ב-7 במרץ 2016 התחייב קוצאר לשחק באוניברסיטת קרוליינה הדרומית.<ref></ref> בשנתו הראשונה הוא שיחק בכל 37 המשחקים ופתח בחמישייה 33 פעמים, עם ממוצעים של 5.8 נקודות ו-4.8 ריבאונדים למשחק, כשקרוליינה הדרומית עלתה לפיינל פור טורניר אליפות המכללות הראשון שלה, והפסידה 73–77 לגונזגה. קוצאר נבחר לחמישייה השנייה של אזור ה-SEC לאחר שהעמיד ממוצעים של 11.2 נקודות, 6.3 ריבאונדים, 2.3 אסיסטים, 1.5 חטיפות ו-1.1 חסימות למשחק במהלך עונת הסיניור שלו.<ref></ref>
קוצאר במדי קרוליינה הדרומית במרץ 2020
למד בבית הספר לעסקים באוניברסיטת קרוליינה הדרומית. התמחותו הראשית הייתה במימון והמשנית בניהול. עד סיום לימודיו הוא נבחר לרשימת הנשיא, לרשימת הכבוד של מנהל הספורט באוניברסיטה ולרשימת הכבוד של אזור ה-SEC.<ref></ref> ההישג האקדמי הבולט ביותר שלו הגיע בשנתו האחרונה כאשר נבחר לספורטאי השנה של האוניברסיטה. פרס זה מוענק מדי שנה לסיניור עם ההישגים האקדמיים הטובים ביותר.<ref></ref>

== קריירה מקצועית ==
ב-16 באוגוסט 2020 חתם קוצאר בהמבורג טאוורס מהבונדסליגה הגרמנית.<ref></ref> בשתי העונות שלו בהמבורג, הוא העמיד ממוצעים של 14.2 נקודות למשחק בבונדסליגה.<ref></ref>

ב-25 ביולי 2022, הוא חתם בסאסקי בסקוניה מליגת העל הספרדית והיורוליג.<ref></ref>

== קריירה בנבחרת הלאומית ==
קוצאר ערך את הופעת הבכורה שלו בנבחרת אסטוניה ב-29 ביוני 2018, במשחק מוקדמות גביע העולם 2019 נגד בריטניה, וקלע 8 נקודות בהפסד החוץ 65–74.<ref></ref>

== 3x3 ==
קריירת הכדורסל 3x3 של קוצאר החלה בקבוצה עד גיל 18 ב-2013 עם טורניר בטורניר הסטריטבול בטאלין, שם הוא עלה לגמר אליפות אסטוניה עד גיל 18 ובסופו של דבר לאליפות העולם 3x3 ב-26 בספטמבר 2013.<ref></ref> קוצאר המשיך להתחרות ב-3x3 גם ב-2014 ו-2015. הוא חזר לשחק 3x3 בטורניר בריגה, לטביה, ב-10 במאי 2018. נבחרתו העפילה לגביע העולם בכדורסל 3x3 לשנה זו. נבחרת אסטוניה של קוצאר סיימה במקום ה-3 בבית ב', לא העפילה לרבע הגמר וסיימה במקום העשירי.<ref></ref>

== קישורים חיצוניים ==

== הערות שוליים ==

קטגוריה:כדורסלני אוניברסיטת קרוליינה הדרומית
קטגוריה:סנטרים (כדורסל)
קטגוריה:טאלין: ספורט
קטגוריה:כדורסלנים אסטונים
קטגוריה:כדורסלני המבורג טאוורס
קטגוריה:כדורסלני סאסקי בסקוניה
קטגוריה:כדורסלני נבחרת אסטוניה
קטגוריה:אסטונים שנולדו ב-1996
יחסי הונגריה–קניה

יחסי הונגריה–קניה הם היחסים הדיפלומטיים בין הונגריה לקניה.

== סקירה כללית ==
שתי המדינות כוננו יחסים דיפלומטיים בשנת 1964. באפריל 2019 הכריזה הונגריה כי תעניק 100 מלגות לסטודנטים מקניה, והזמינה את קניה לפתוח שגרירות בבודפשט. בשנת 2022 חתמו הונגריה וקניה על הסכם, לפיו תוקם ועדה כלכלית משותפת שתתאם את שיתוף הפעולה, ובנוסף לכך תפתח בנק Exim מסגרת אשראי בסך 85 מיליון אירו כדי להקל על כניסת מפעלים הונגריים לשוק הקנייתי", אמר מר Szijjartó לכתבים.

שר החוץ ההונגרי אמר כי הוא ועמיתו הקנייתי סיכמו גם על השקת תוכנית סיוע קשורה בסך 50 מיליון דולר, במסגרתה יקימו חברות הונגריות בקניה בית חולים ליולדות ובית חולים אונקולוגי, בנוסף לכך. למפעלים הונגריים תהיה גם הזדמנות לייבא טכנולוגיות השקיה ומשחטה. החוזה היחסי ייחתם לאחר קביעת הפרטים הטכניים, אמר לעיתונות.

מר Szijjartó הודיע גם כי הונגריה תמליץ ל ולמזרח אפריקה ליישם הסכמי שותפות כלכלית עם אותן מדינות אפריקאיות, כולל קניה, שכבר אשררו את ההסכם, מה שיסיר את המכשולים המנהליים לסחר והשקעות בין הונגריה לקניה.

== נציגויות דיפלומטיות ==
* הונגריה מחזיקה בקניה שגרירות בניירובי.
* קניה מיוצגת בהונגריה באמצעות שגרירותה בווינה, אוסטריה.

== קישורים חיצוניים ==

== הערות שוליים ==
סאריה-סאנט ז'רוואזי

סאריה-סאנט ז'רוואזי (בקטלאנית: districte de Sarrià-Sant Gervasi) הוא אחד מעשרת מחוזות ברצלונה. המחוז נקרא גם מחוז מס' 5.
== גאוגרפיה ==
סאריה-סאנט ז'רוואזי הוא המחוז עם ההכנסה הגבוהה ביותר לנפש, השיעור הגדול ביותר של תארים אוניברסיטאיים ושיעור האבטלה הנמוך ביותר. ממוקם בצפון-מערב העיר, מוקף במחוזות לס קורטס, גרסיה, אישמפלה והורטה גינארדו ועל ידי הכפרים סאנט ג'אסט, סאנט פליו, מולינס דה ריי, וסאנט קוגט. הוא נוצר על ידי הכפרים הישנים של סאריה (נוספה לברצלונה ב-1927), ואלוידררה (נוספה לסאריה ב-1890), סנטה קרו ד'אולורדה (נוספה לסאריה ב-1916), וסנט ז'רוואזי ("סנט ג'רבסיוס") דה קאסולס. (נוסף לברצלונה ב-1897). המסמך הכתוב הראשון שנמצא על סאריה הוא משנת 987, ומקורות הכפר הם מושבה רומית. מונסטיר דה פדרלבס (Monestir de Pedralbes) הישן היה שייך לכפר סאריה, וכיום זהו מוזיאון תיסן בורנמיסה.

כיום, סאריה עדיין שומרת על אווירת כפרית, אפילו באמצע ברצלונה, עם רחובות צרים ובתים קטנים. הרחוב הראשי של סאריה הוא מז'ור דה סאריה.

השוק המרכזי בסאריה-סאנט ז'רוואזי הוא מרקט דה סאריה (Mercat de Sarrià) בפסץ' ריינה אליסנדה (Passeig Reina Elisenda), שנפתח ב-1900 ושופץ ב-1967 ושוב ב-2007.

חלק מרכס הרי קולסרולה שייך לרובע, בו נמצאים הטיבידאבו ומצפה הכוכבים פאברה (Observatori Fabra), והוא מקום פופולרי לטייל בו ברגל, באופניים או לעצור בכביש לסנט קוגט, ולתצפת על נוף העיר.

==שכונות==
מחוז סאריה-סאנט ז'רוואזי מחולק לשכונות אלו (חלקן כוללות שכונות מסורתיות או לא מינהליות):
* אל פוגט אי פארו (El Putget i Farró)
* סאריה
* סאנט ז'רוואזי – לה בוננובה
* סאנט ז'רוואזי – גלבני
* לס טרס טורס
* ואלוידררה, טיבידאבו אי לס פלאנס (Vallvidrera, Tibidabo i les Planes)

==חינוך==
בית ספר בינלאומי איטלקי, Istituto Italiano Statale Comprensivo di Barcellona, הנותן מענה לילדים מגילאי גן ועד תיכון, נמצא בסאריה.

גם בית הספר הצרפתי הבינלאומי, לייסי פרנסיס דה ברצלונה (Lycée Français de Barcelone), ממוקם בשכונה זו.

==ראו גם==
* תכנון עירוני של ברצלונה

==קישורים חיצוניים==

* 

==הערות שוליים==

קטגוריה:ברצלונה: מחוזות
יחסי סן מרינו – קניה

יחסי סן מרינו–קניה הם היחסים הדיפלומטיים בין סן מרינו לקניה.

== סקירה כללית ==
שתי המדינות החליטו באוגוסט 2019 על כינון יחסים ביניהן, וב-24 ביוני 2021 כוננו שתי המדינות יחסים דיפלומטיים.

== נציגויות דיפלומטיות ==
* סן מרינו אינה מיוצגת בקניה לא בדרג השגרירות ולא בדרג הקונסוליה.
* קניה מיוצגת בסן מרינו באמצעות שגרירותה בסן מרינו, איטליה.

== קישורים חיצוניים ==

== הערות שוליים ==
Sober Up

Sober Up (בעברית: להתפכח) הוא שיר של להקת הפופ האמריקאית AJR. הוא יצא לאור ב-5 בספטמבר 2017 כסינגל השלישי מתוך אלבום האולפן השני של הלהקה, The Click. בשיר משתתף סולן להקת ויזר, ריברס קואמו, אם כי במספר תחנות רדיו הושמעה גרסה של השיר בה ביצע ראיין מט את חלקו של קואמו בשיר. "Sober Up" היה לשיר הראשון של הלהקה שהגיע למקום הראשון במצעד השירים האלטרנטיביים של בילבורד. באופן דומה היה השיר לראשון של קואמו שהגיע לראש המצעד כאמן סולו.

ב-31 בינואר 2018 יצא לאור הווידאו קליפ הרשמי של השיר.<ref></ref>

== רקע ==
לפני שיצרו קשר עם קואמו, כבר כתבו חברי הלהקה את רוב השיר. לאחר שויזר עקבה אחרי הלהקה בטוויטר, האחים הציעו לקואמו לשתף פעולה. הם שלחו לו גרסה לא גמורה של השיר,<ref></ref> והוא כתב את הגשר, שהפך בסופו של דבר לחלק שביצע בשיר.<ref></ref>

בינואר 2018 ביצעה הלהקה את "Sober Up" בג'ימי קימל לייב, יחד עם הסינגל הקודם שלהם, "Weak".

== הצלחה מסחרית ==
במרץ 2018 הגיע השיר למקום הראשון במצעד השירים האלטרנטיביים של בילבורד, והיה לשיר הראשון של AJR לעשות זאת. עבור קואמו, היה השיר לראשון שלו שהגיע למקום הראשון במצעד כאמן סולו ולא כחלק מויזר.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
! ארצות הברית (RIAA)
| פלטינה
| 1,000,000
|-
! קנדה (Music Canada)
| פלטינה
| 80,000
|}

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי AJR
קטגוריה:שירים באנגלית
קטגוריה:שירי פולק רוק
קטגוריה:שירי זהב באוסטרליה
יחסי ארמניה–קניה

יחסי ארמניה–קניה הם היחסים הדיפלומטיים בין ארמניה לקניה.

== סקירה כללית ==
שתי המדינות כוננו יחסים דיפלומטיים ב-13 ביולי 1993. הסחר בין המדינות צמח מ-61,900 דולר בשנת 2012 ל-199,100 דולר בשנת 2017.

== נציגויות דיפלומטיות ==
* ארמניה אינה מיוצגת בקניה לא בדרג השגרירות ולא בדרג הקונסוליה.
* קניה אינה מיוצגת בארמניה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
יחסי בולגריה–קניה

יחסי בולגריה–קניה הם היחסים הדיפלומטיים בין בולגריה לקניה.

== סקירה כללית ==
שתי המדינות כוננו יחסים דיפלומטיים ב-14 בפברואר 1964. בשנת 2011 שגריר קניה בגרמניה, אשר מוסמך גם עבור בולגריה, היה בין השגרירים והנציגים של שמונים ושמונה מדינות שהוזמנו על ידי הנשיא גאורגי פרבאנוב למסיבת השנה החדשה השנתית של הרפובליקה של בולגריה שהתקיימה במוזיאון הלאומי של עיר הבירה של בולגריה, סופיה. בעת שפנה לראשי הנציגויות, הנשיא פרבאנוב הצביע על רצונה של ארצו להתרכז בהעמקת היחסים הבילטרליים כעת, לאחר שהמשימה של הצטרפות בולגריה ל הושלמה בינואר 2007. במהלך התייעצויותיו הרשמיות, הודיעו לשגריר קתורימה כי בולגריה שוקלת לפתוח מחדש את השגרירות שלה בניירובי. בשנת 2010, פיים צ'אושב, סגן שר החוץ של בולגריה ערך ביקור רשמי בקניה והתייעץ עם גורמי ממשל שונים, כולל רפאל טוג'ו, שר החוץ. השגרירות רודפת אחר מינוי קונסול כבוד בסופיה על מנת לשפר את היחסים הדיפלומטיים ולקדם תיירות, מסחר והשקעות.

== נציגויות דיפלומטיות ==
* בולגריה מיוצגת בקניה באמצעות שגרירותה באדיס אבבה, אתיופיה.
* קניה מיוצגת בבולגריה באמצעות שגרירותה בברלין, גרמניה, ובנוסף מחזיקה קונסוליית כבוד בסופיה.

== קישורים חיצוניים ==

== הערות שוליים ==
Lover Lover Lover

Lover Lover Lover הוא שיר מאת הזמר-יוצר היהודי-קנדי לאונרד כהן שכתב והלחין אותו, שיצא לראשונה באלבום New Skin for the Old Ceremony (1974). השיר נכתב על ידי כהן במהלך מלחמת יום הכיפורים, ומתאר דיאלוג בין אדם לבין אלוהים (המכונה אב).

== רקע ==
בשנת 1973 התגורר כהן באי הידרה שביוון עם סוזן אלרוד ועם בנם המשותף, אדם. כששמע על פרוץ מלחמת יום הכיפורים החליט כהן לטוס לישראל במטרה להתנדב בקיבוץ. כשהגיע לתל אביב התיישב כהן בקפה "פינתי" ברחוב פרישמן, שם נתקלו בו אושיק לוי ואילנה רובינא שהזמינו אותו להצטרף אליהם ולהופיע מול חיילי צה"ל. קבוצת האמנים הגיעה לבסיס חצור של חיל האוויר, והופיעה פעמיים, עם הפסקה בת שעה בין ההופעות. בהופעה השנייה הודיע כהן שיבצע שיר חדש ששמו "Lover Lover Lover", וביצע גרסה ראשונית של השיר. לאורך המלחמה ביצע כהן שינויים בשיר.

== תוכן השיר ==
השיר בנוי כדיאלוג בין אדם לבין אלוהים (המכונה אב). הבית הראשון נפתח בפנייה של הדובר אל אביו, בבקשה שישנה את שמו, כיוון שהוא מכוסה באימה, בזוהמה, בפחד ובבושה. בבית השני משיב אלוהים שהאדם כלוא בגופו, ושזהו מעין מבחן - ניתן להשתמש בגוף ככלי נשק, או כדי לגרום לאישה לחייך. בבית השלישי הדובר מתחנן שיתן לו להתחיל מחדש בגוף חדש; בבית הרביעי האלוהים משיב שהוא מעולם לא נטש את האדם, אלא האדם היה זה שבנה את בית המקדש וכיסה את פני האל. הבית האחרון הוא מעין איחול, שרוח השיר תתרומם ותהווה מגן לדובר כנגד האויב.

בפזמון החוזר קורא הדובר לאהוב שישוב אליו. לטענת ייז'י מסיץ', החזרתיות בפזמון מתכתבת עם קריאות השהאדה הקצובות של הסופים המוולוים בטקס הסמע.

== הבית הגנוז ==
כשהופיע כהן עם השיר במהלך מלחמת יום הכיפורים, ביצע שני בתים נוספים, שבפזמון החוזר ביניהם הוחלפה המילה Lover (אהוב) במילה Brother (אח). בפנקס של כהן מהמלחמה מופיעות מילות הבית בנוסח הבא:

ב-22 באוקטובר 1973 הופיעו שני תרגומים לבית; האחד, בעיתון דבר תורגם כך: . לעומת זאת, בעיתון על המשמר תורגמו הבתים כך:

לבסוף גנז כהן את הבתים משום שלא רצה, ככל הנראה, להיתפס כמי שלוקח צד, לאור תפיסתו את השירה כדבר אוניברסלי.

==תרגומים לעברית==
השיר תורגם לעברית על ידי יוסי סוויד בשם "חזור אלי" ובוצע על ידי להקת חם ומחמם בום בה היה חבר, באלבומם "גשמים שעוד ירדו" (2009). תרגומים נוספים הם של ערן מינהר תחת הכותר "אנא" ושל שלומי שבן בשם "אנא, אנא, אנא" שיצא כסינגל בביצועו של שי צברי ב-2017. בשנת 2024, בעקבות טבח 7 באוקטובר, הוציאה איה כורם סינגל עם תרגום חדש בשם "למה אהובי".

== לקריאה נוספת ==
* 

== קישורים חיצוניים ==
* 
* 
* 

== הערות שוליים ==

קטגוריה:שירי לאונרד כהן
קטגוריה:שירים באנגלית
קטגוריה:שירי מלחמת יום הכיפורים
קטגוריה:שירים שתורגמו לעברית
אורטה-גינארדו

הורטה גינארדו (בקטלאנית: Horta-Guinardó, נהגה [ˈɔɾtə ɣinəɾˈðo]) הוא אחד מעשרת מחוזות ברצלונה, השוכן בפינה הצפון-מערבית שלה. המחוז נקרא גם מחוז מס' 7 ושמו נגזר משמם של שני אזורים הטרוגניים מאוד של העיר, הורטה ואל גינארדו, שיחדיו משתרעים על שטח גדול של 11.92 קמ"ר, ומהווים 11.9% משטחה הכולל של העיר.

הורטה גינארדו הייתה עירייה לשעבר שהפכה בסופו של דבר לחלק מהעיר בסוף המאה ה-19, היא גובלת בחמישה מתוך עשרה מחוזות של ברצלונה (גרסיה, נואו באריס, אישמפלה, סאנט אנדראו וסאנט מארטי), ובשתי רשויות נוספות של המטרופולין (סאנט קוגט וסרדניולה דל ואלייס). הוא עבר תהליך עיור מהיר משנות ה-50 של המאה ה-20.

==דמוגרפיה וטופוגרפיה==
במפקד 2005 הסתכם סך התושבים ב-169,920. בתור הרובע השלישי בגודלו בעיר (אחרי סאנטס-מונז'ואיק וסאריה-סאנט ג'רבאזי), הוא אינו אחד מהחלקים הצפופים ביותר של העיר, ואוכלוסייתו נמצאת למעשה במגמת ירידה. המחוז ידוע בתלילות רחובותיו, הנובעת מהנוף ההררי באזור זה של ברצלונה, המוקף ברכס הרי קולסרולה, ואל ד'חברון וריירה ד'הורטה.

==שכונות==
* אל גינארדו
* אל באייקס גינארדו
* קאן בארו
* לה פונט ד'אן פרגוואס
* אל כרמל
* לה טקסונרה
* לה קלוטה
* הורטה
* לה ואל ד'חברון
* מונטבאו
* סאנט ג'ניס דלס אגוודלס

==ראו גם==
* תכנון עירוני של ברצלונה

==קישורים חיצוניים==
* 

<div class="mw-content-ltr">
* [https://w110.bcn.cat/XMLServeis/XMLHomeLinkPl/0,4022,321150885_323795929_1,00.html City Council of Barcelona] page for Horta-Guinardó
</div>

קטגוריה:ברצלונה: מחוזות
VDSL

קו מנוי דיגיטלי מהיר מאוד (באנגלית: VDSL Very high direct subscriber line) וקו מנוי דיגיטלי מהיר מאוד 2 (VDSL2) הם טכנולוגיות קו מנוי דיגיטלי (DSL) המספקות שידור נתונים מהיר יותר מהסטנדרטים הקודמים של קו מנוי דיגיטלי אסימטרי (ADSL).

{| class="wikitable"
|+
!גרסה
!שם תקני
!שם
!מהירות הורדה מרבית
!מהירות העלאה מרבית
!אושר ב
|-
|VDSL
|ITU G.993.1
|VDSL
|55 מגה-ביט לשנייה
|3 מגה-ביט לשנייה
|29-11-2001
|-
|VDSL2
|ITU G.993.2
|VDSL2
|200 מגה-ביט לשנייה
|100 מגה-ביט לשנייה
|17-02-2006
|-
|VDSL2-Vplus
|ITU G.993.2 Amendment 1 (11/15)
|VDSL2 Annex Q Vplus/35b
|300 מגה-ביט לשנייה
|100 מגה-ביט לשנייה
|06-11-2015

|}

== VDSL ==
VDSL מציע מהירויות של עד 52 מגה-בייט הורדה ו-16 מגה-בייט העלאה<ref></ref>, על פני זוג יחיד של חוטי נחושת שזורים, באמצעות התדרים מ-25 קילו-הרץ עד 12 מגה-הרץ. מהירויות אלה מאפשרות לרשת VDSL לתמוך ביישומים כגון שידורי טלוויזיה באיכות גבוהה, כמו גם שירותי טלפון (VoIP) וגישה כללית לאינטרנט, דרך חיבור יחיד. VDSL נפרס על גבי תשתית קיימת המשמשת לשירותי טלפון אנלוגיים וחיבורי DSL במהירויות נמוכות יותר.

תקן זה אושר על ידי איגוד התקשורת הבינלאומי (ITU) בנובמבר 2001.
== VDSL2 ==
הדור השני (VDSL2) שאושר בפברואר 2006 משתמש בתדרים של עד 30 מגה-הרץ כדי לאפשר מהירויות העולות על 100 מגה-בייט לשנייה בו-זמנית בהעלאה ובהורדה.

VDSL2 הוא שיפור לדור הראשון של VDSL שאושר בנובמבר 2001, תקן זה תומך בשירותים הצורכים תעבורת רשת גבוהה כגון קטעי קול, וידאו וטלוויזיה באיכות גבוהה (HDTV). VDSL2 נועד לאפשר למפעילי תקשורת ולספקי תשתית לשדרג בהדרגה את תשתית xDSL. 

השם התקני ל- VDSL2 של איגוד הטלקומוניקציה הבינלאומי (ITU-T) הוא G.993.2. התקן הוכרז רשמית ב-27 במאי 2005, ופורסם לראשונה ב-17 בפברואר 2006. מספר שינויים ותיקונים פורסמו מ-2007 עד 2011.

VDSL2 מאפשר שידור של קצבי נתונים מצטברים אסימטריים וסימטריים של עד +300 מגה-בייט לשנייה העלאה והורדה בזוגות שזורים של נחושת, תוך שימוש ברוחב פס של עד 35 מגה-הרץ. המהירות המרבית יורדת ככל שמתרחקים מארון התקשורת המקומי כך שמהירות המקסימום התאורטית של 350 מגה-בייט לשנייה יורדת ל-100 מגה-בייט לשנייה במרחק של 500 מ' מארון התקשורת, ו-50 מגה-בייט לשנייה במרחק של 1000 מ', במרחקים גדולים יותר המהירות יורדת למהירויות בתקן VDSL ופחות.

== VDSL בישראל ==

==ראו גם==
*ADSL
== קישורים חיצוניים ==

==הערות שוליים==

קטגוריה:תקנים בתקשורת מחשבים
הערות על ענף הזהב של פרייזר

הערות על ענף הזהב של פרייזר (בגרמנית: "Bemerkungen über Frazers "The Golden Bough) הוא חיבור מאת לודוויג ויטגנשטיין שדן ב"ענף הזהב" של ג'יימס ג'ורג' פרייזר. ההערות פורסמו לראשונה ב-1967,<ref>Wittgenstein L., Remarks on Frazer's Golden Bough, Humanities Pr. (1987) ; ; also in Wittgenstein L., Philosophical Occasions: 1912-1951, ed. Klagge J., and Nordmann A., Hackett Pub Co Inc (1993) ; , pp. 118–155 in (German and English), http://www.ilwg.eu/</ref> ומהדורה אנגלית ב-1979. ויטגנשטיין כתב את החיבור בקיץ 1931. כתיבתו הובילה בסופו של דבר לחקירות הפילוסופיות (1953).

נושא מרכזי בחיבור הוא תפיסת המטאפיזיקה כ"סוג של קסם". ויטגנשטיין מתאר את פרייזר כפרא ומבקר את פרשנותו למיתולוגיה פרימיטיבית, נצרות ואפיסטמולוגיה.<ref>Eldridge R., (1987), Hypotheses, Criterial Claims, and Perspicuous Representations: Wittgenstein's ‘Remarks on Frazer's The Golden Bough’, Philosophical Investigations, Vol.10, Iss. 3, pp. 226–245, July 1987;
http://onlinelibrary.wiley.com/doi/10.1111/j.1467-9205.1987.tb00216.x/abstract</ref>

החיבור נערך על ידי ראש ריס, שפרסמו בנפרד מחיבורים אחרים של ויטגנשטיין.<ref>Zengotita T., (1989), On Wittgenstein's Remarks on Frazer's Golden Bough, Cultural Anthropology, Vol. 4, No. 4 (Nov., 1989), pp. 390–398 [https://www.jstor.org/pss/656248 JSTOR]</ref> הוא נכלל מאוחר יותר באנתולוגיה בשם Philosophical Occasions 1912-1951 (אירועים פילוסופיים). מהדורה זו היא שלמה יותר לטענת העורכים.<ref></ref>

== לקריאה נוספת ==
<div class="mw-content-ltr">
* Ludwig Wittgenstein, The Mythology in Our Language. Remarks on Frazer’s Golden Bough, (German/English parallel text), Transl. by S. Palmié, Ed. by Giovanni da Col and S. Palmié, with critical reflections by V. Das, W. James, H. Kwon, M. Lambek, S. Laugier, K. Myhre, R. Needham, M. Puett, C. Severi, and M. Taussig, 2020, Hau Books, [https://haubooks.org/the-mythology-in-our-language/ open access] </div>

==הערות שוליים==

קטגוריה:חיבורים פילוסופיים
קטגוריה:לודוויג ויטגנשטיין
קטגוריה:ספרי 1967
דן ילון

דן ילון גרסטנפלד (18 באוקטובר 1944 – 10 באוקטובר 1973) היה רופא וחייל בעל צל"ש הרמטכ"ל שנהרג במלחמת יום הכיפורים.

==ביוגרפיה==
ילון נולד ליהודית ואריה-רפאל גרסטנפלד, ניצולי השואה ילידי רומניה. בשנת 1944, בבוקרשט בעת שההורים עשו את דרכם לארץ ישראל. הוא למד בבית הספר היסודי "המתמיד" ברמת-גן ואחרי-כן למד בתיכון החקלאי בכפר הירוק והצטרף עם חבריו לכיתה לגרעין נח"ל.

ילון גויס לצה"ל בספטמבר 1962 ושירת בתחילה בנח"ל בקיבוץ נחל עוז. בשנת 1963 השתתף בקורס חובשים והוצב בחיל האוויר שם שירת כחובש תעופתי.
במרץ 1965 השתחרר משירות סדיר והחל ללמוד רפואה באוניברסיטת בולוניה, שם למד שלוש שנים. לאחר מכן המשיך את לימודיו בפקולטה לרפואה באוניברסיטת תל אביב אותם סיים בשנת 1971. את ההתמחות ברפואת ילדים עשה בבית חולים הלל יפה בחדרה. עבודת הדוקטורט שלו הייתה בנושא "שימוש בהזנה תוך-ורידית במחלקות ילדים בבתי חולים".

כשפרצה מלחמת ששת הימים חזר ילון לישראל מאיטליה ולחם בקרבות ברמת הגולן כחובש תעופתי. לאחר מלחמת ששת הימים סיים את לימודי הרפואה באוניברסיטת תל אביב. לאחר שסיים את לימודיו עבר קורס קצינים.

ב-10 באוקטובר 1973 שירת ילון כרופא בבית החולים שדה ברמת הגולן, באזור אל-על. כאשר החלה הפגזה כבדה על נקודת פינוי במסוקים, החיילים התפזרו כדי לתפוס מחסה. למרות אזהרות המפקדים, שלא לקום בשל מטח היריות הכבד חזרו ילון, וסגן יצחק דל אח חדר ניתוח בבית חולים לטפל בפצועים. סא"ל צבי חירות, שנפצע צעק לעברם, "חברה תשכבו מהר, אין לכם ניסיון בהפגזות, אתם תיפגעו". השניים נהרגו מאש האויב שנורתה לכיוונם.

הוא הובא למנוחות בבית הקברות הצבאי קריית שאול. הוא השאיר אחריו אישה, שתי בנות, אם, אחות תאומה - נילי ואחות תמר.

בספטמבר 1975 העניק הרמטכ"ל רא"ל מרדכי גור לילון את צל"ש הרמטכ"ל:

==חיים אישיים==
בשנת 1970 נישא לדורינה. בשנת 1972 נולדה בתם הבכורה דנה. בתם קרין נולדה בשנת 1974, חצי שנה לאחר נפילתו.

==הנצחה==
במרכז הרפואי הלל יפה הוקמה ספרייה על שמו. בני משפחתו תרמו לספרייה את כל ספרי הלימוד של בנם וביטאונים מקצועיים בנושא רפואה.

==קישורים חיצוניים==
* 
* 

==הערות שוליים==

קטגוריה:מעוטרי צל"ש הרמטכ"ל במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:חיילי חיל הרפואה במלחמת ששת הימים
קטגוריה:רופאים ישראלים
קטגוריה:רופאי ילדים ישראלים
קטגוריה:עולים במלחמת העולם השנייה
קטגוריה:ישראלים ילידי רומניה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1944
קטגוריה:ישראלים שנפטרו ב-1973
קטגוריה:חיילי חיל הרפואה במלחמת יום הכיפורים
יחסי בולגריה – ערב הסעודית

יחסי בולגריה–ערב הסעודית הם היחסים הדיפלומטיים בין בולגריה לערב הסעודית.

== סקירה כללית ==
שתי המדינות כוננו יחסים דיפלומטיים ב-20 במרץ 1964. באפריל 2022 שרת החוץ הבולגרית תאודורה גנצ'ובסקה נפגשה עם שר הכלכלה והתכנון של ממלכת ערב הסעודית פייסל בן פאדל אל-איברהים, שהיה בסיור במזרח אירופה. במהלך פגישתם דנו שני השרים במלחמה באוקראינה, וכן בהמשך התקפות החות'ים על שטחה של ערב הסעודית, והסכימו כי יש לפתור את כל הסכסוכים בדרכי שלום בדרך של משא ומתן.

== נציגויות דיפלומטיות ==
* בולגריה מחזיקה בערב הסעודית שגרירות בריאד.
* ערב הסעודית מחזיקה בבולגריה שגרירות בסופיה.

== קישורים חיצוניים ==

== הערות שוליים ==